
Спортско - рекреативни центар
,,ВЛАСИНА“ ВЛАСОТИНЦЕ
Бр. 267
Власотинце, 06.09.2026.година
	На основу члана 18. Закона о јавним службама („Сл. гласник РС“, 42/91, 71/94, 79/2005 – др. закон, 81/2005 – испр. др. закона, 83/2005 - испр. др. закона и 83/2014 – др. закон), у вези чланова 17.,18.,19, и 20. Статута Спортско – рекреативног центра „Власина“ Власотинце и Одлуке Управног одбора СРЦ „Власина“ број 266 од 06.09.2026. године, Управни одбор СРЦ „Власина“ Власотинце расписује,

Ј А В Н И   К О Н К У Р С
ЗА ИЗБОР И ИМЕНОВАЊЕ ДИРЕКТОРА
СПОРТСКО – РЕКРЕАТИВНОГ ЦЕНТРА „ВЛАСИНА“ ВЛАСОТИНЦЕ


1. Подаци о установи:
Спортско – рекреативни центар „Власина“ Власотинце, ул. Бранислава Нушића бб, матични број: 17718398, ПИБ: 105773759, делатност: 9311 – делатност спортских арена и стадиона.

2. Радно место:
Директор Спортско – рекреативног центра „Власина“ Власотинце. 
Директора именује оснивач – Скупштина општине Власотинце, на период од 4 године, највише два пута узастопно, на основу предлога Управног одбора Спортско – рекреативног центра „Власина“ Власотинце.
Директор установе је функционер који обавља јавну функцију.

3. Услови за именовање директора:
За директора може бити именовано лице које испуњава следеће услове:
· да је држављанин Републике Србије,
· да има стечено високо ображовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету,
· да има најмање 5 година радног искуства,
· да поседује организационе способности и вештину руковођења,
· да поседује напредно знање рада на рачунару,
· да није осуђиван и да се против њега не води кривични поступак, нити истрага,
· да има општу здравствену способност.

Управни одбор ће са свим пријављеним кандидатима чије су пријаве потпуне и благовремено поднете обавити усмени разговор, а о термину разговора Управни одбор ће обавестити кандидате три дана пре термина за одржавање усменог разговора.

4. Рок за подношење пријаве на јавни конкурс и садржина пријаве: 
Рок за подношење пријава на јавни конкурс је 8 дана од дана објављивања јавног конкурса.
Пријава на конкурс треба да садржи име и презиме кандидата, датум и место рођења, адресу становања, контакт делефон, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс и одговорности на тим пословима, податке о стручном усавршавању и податке о посебним областима знања. Пријава на конкурс мора бити својеручно потписана.

5. Докази који се прилажу уз пријаву на јавни конкурс:
Кандидати су обавезни да уз пријаву приложе следеће доказе:
· диплома о стручној спреми;
· биографију (CV) у којој се доказује радно искуство  (потврде, решења и други акти из којих се види на којим пословима, са којом стручном спремом и у ком периоду је стечено радно искуство),
· очитана лична карта или оверена фотокопија,
· уверење о држављанству (не старије од 6 месеци),
· уверење надлежног суда да се против кандидата не води кривични поступак, не старије од шест месеци,
· уверење из казнене евиденције МУП-а да кандидат није осуђиван (не старије од 6 месеци),
· доказе о стручном усавршавању и доказе о посебним знањима и вештинама.

Сви докази се прилажу у оригиналу или фотокопији која је оверена у суду, општини или код јавног бележника.
Неблаговремене, неразумљиве или пријаве уз које нису достављени сви потребни докази, биће одбачене закључком Управног одбора, против којег није дозвољена посебна жалба.

6. Ареса за подношење пријаве на јавни конкурс:
Пријаве на јавни конкурс достављати поштом или лично у затвореној коверти на адресу: Спортско – рекреативни центар „Власина“ Власотинце, ул. Бранислава Нушића бб, 16210 Власотинце, са назнаком „Пријава на јавни конкурс за избор и именовање директора – НЕ ОТВАРАТИ“.

7. Управни одбор СРЦ „Власина“ Власотинце ће у року од 30 дана од дана завршетка јавног конкурса, извршити избор кандидата и предлог доставити оснивачу Скупштини општине Власотинце. На основу предлога Управног одбора, оснивач Скупштина општине Власотинце у року од 15 дана од дана достављања предлога именује директора.

8. Кандидат који буде изабран и именован за директора, заснива радни однос на одређено време, у трајању од четири године, колико траје мандат директора, почев од дана ступања на дужност, односно остварује права и обавезе по основу рада у складу са законом и актима установе.

9. Управни одбор СРЦ „Власина“ Власотинце задржава право да не изврши избор уколико ниједан кандидат не испуњава услове, односно уколико за то постоје други законом прописани разлози.

10. Лице задужено за давање обавештења по јавном конкурску:
Контакт особа за давање обавештења по јавном конкурсу је Весна Јовановић, самостални финансијско – рачуноводствени сарадник – шеф службе у СРЦ „Власина“ Власотинце, број телефона 016/875-200, е-mail: srcvlasina01@mts.rs, сваког радног дана од 08 – 14 часова.

Јавни конкурс се објављује на интернет страници и огласној табли Спортско – рекреативног центра „Власина“ Власотинце и у дневном листу Данас, који се дистрибуира на територији целе Србије.  
                                       УПРАВНИ ОДБОР
СПОРТСКО – РЕКРЕАТИВНОГ ЦЕНТРА „ВЛАСИНА“ ВЛАСОТИНЦЕ
                                     ПРЕДСЕДНИК
                                        др Александар Стоиљковић

